Diari Oficial de la Generalitat Valenciana


Sumari del DOGV 9846, del 10-05-2024 (2024/3464)

Anunci de l'Ajuntament de Beniarrés sobre l'aprovació de les bases específiques que han de regir la convocatòria i el procés de selecció d'una plaça d'auxiliar de biblioteca, per estabilització d'ocupació, de l'Ajuntament de Beniarrés l'any 2022, mitjançant el procediment de concurs oposición.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3464


Data del document
:   17-04-2024

Organisme emissor
:   Ajuntament de Beniarrés

Tipus de document
:   Anunci

Correcció d'errades

Anunci de l'Ajuntament de Beniarrés sobre l'aprovació de les bases específiques que han de regir la convocatòria i el procés de selecció d'una plaça d'auxiliar de biblioteca, per estabilització d'ocupació, de l'Ajuntament de Beniarrés l'any 2022, mitjançant el procediment de concurs oposición. [2024/3464]  
Per mitjà del Decret d'Alcaldia núm. 79/2024, de data 17 d'abril, de l'Ajuntament de Beniarrés, es van aprovar les bases específiques i la convocatòria del procediment de selecció d'una plaça de tècnic d'educació infantil, mitjançant el procediment de concurs de mèrits, en execució de l'oferta extraordinària per a l'estabilització de l'ocupació temporal per a l'any 2022.  
  
Bases específiques que han de regir la convocatòria i el procés de selecció d'una plaça d'auxiliar de biblioteca per estabilització d'ocupació de l'Ajuntament de Beniarrés l'any 2023 mitjançant el procediment de concurs oposició.  
  
Primera. objecte de la convocatòria  
És objecte de les presents bases la regulació dels aspectes específics per a la convocatòria i el procés de selecció per a la provisió d'una plaça d'auxiliar de biblioteca (grup C) com a personal laboral fix, mitjançant procediment d'estabilització d'ocupació temporal de la disposició addicional sexta de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, dins del marc general d'execució de l'oferta pública d'ocupació de 2022, mitjançant procediment de concurs oposició, aprovat pel Decret d'Alcaldia núm. 193/2022, de 25 de novembre, i publicat en el Butlletí Oficial de la Província d'Alacant núm. 226, de data 18 de desembre de 2022.  
  
En el Butlletí Oficial de la Província núm. 248, de data 30 de desembre de 2022, es van publicar les bases generals per les quals es regiran els processos selectius d'estabilització d'ocupació temporal, entre les quals es troba una plaça d'auxiliar de biblioteca.  
La plaça, de naturalesa laboral, ha sigut dotada pressupostàriament i ocupada de manera temporal i ininterrompuda amb anterioritat a l'1 de gener de 2016.  
Les presents bases vincularan a l'Administració, als tribunals que han de valorar els mèrits i als qui participen en el concurs de mèrits, i només podran ser modificades amb subjecció estricta a les normes de la Llei 39/2015, d'1 d'octubre, del procediment administratiu comú de les administracions públiques.  
  
Segona. Normativa aplicable  
Els processos selectius es regiran pel que s'establix en les presents bases específiques i subsidiàriament per les corresponents bases generals d'estabilització publicades en el BOP núm. 248, de data 30 de desembre de 2022; prevaldran en cas de discrepància aquests bases específiques sobre les bases generals.  
Així mateix, serà aplicable a aquest procés selectiu el que es disposa en la Llei 20/2021, de 28 de desembre, de mesures per a la reducció de la temporalitat en l'ocupació pública, el text refós de la Llei de l'Estatut bàsic de l'empleat públic, aprovat pel Reial decret legislatiu 5/2015, de 30 d'octubre; la Llei 30/1984, de 2 d'agost, de mesures per a la reforma de la funció pública; la Llei 4/2021, de 16 d'abril, de la Generalitat, de la funció pública valenciana; el Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors; la Llei 7/1985, de 2 d'abril, reguladora de les bases de règim local; el text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril; el Reglament general d'ingrés de personal al servei de l'Administració general de l'Estat i de provisió de llocs de treball i promoció professional dels funcionaris civils de l'Estat, aprovat pel Reial decret 364/1995, de 10 de març; la Llei 39/2015, d'1 d'octubre, del procediment administratiu comú, la Llei 40/2015, d'1 d'octubre, del règim jurídic del sector públic, i altres disposicions que siguen aplicables.  
  
  
Tercera. Mesures d'agilitació dels procediments selectius  
De conformitat amb la disposició addicional quarta de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, es reduïxen tots els terminis d'aquesta convocatòria en la mitat.  
  
Quarta. Condicions i requisits de les persones aspirants  
Les persones aspirants hauran de reunir en el dia de la finalització del termini de presentació d'instàncies i hauran de mantindre fins al moment de la presa de possessió com a funcionaris de carrera o personal laboral fix els requisits que s'indiquen en les bases específiques de cada una de les places convocades i els següents:  
 Tindre la nacionalitat espanyola (art. 56 TREBEP). També podran accedir com a personal funcionari en igualtat de condicions que els espanyols a les ocupacions públiques, amb excepció de les places que impliquen directament o indirectament una participació en l'exercici del poder públic o en les funcions que tenen per objecte la salvaguarda dels interessos de l'Estat o de les administracions públiques (art. 57 TREBEP).  
 Els nacionals dels estats membres de la Unió Europea.  
 El cònjuge dels espanyols i dels nacionals d'altres estats membres de la Unió Europea, siga quina siga la seua nacionalitat, sempre que no estiguen separats de dret. Així mateix, amb les mateixes condicions podran participar els descendents de menys de vint-i-un anys o majors d'aquesta edat que siguen dependents.  
 Les persones incloses en l'àmbit d'aplicació dels tractats internacionals subscrits per la Unió Europea i ratificats per Espanya en els quals siga aplicable la lliure circulació dels treballadors.  
  
Els aspirants hauran d'acompanyar a la seua sol·licitud el document en el qual quede acreditat el compliment de les condicions a al·legades.  
  
- Tindre la capacitat funcional necessària per a dur a terme les tasques. L'Ajuntament de Beniarrés es reserva el dret a sotmetre als aspirants proposats pel tribunal i abans de ser nomenats funcionaris a totes les proves que considere necessàries per a garantir el compliment del que es disposa en aquest requisit.  
- Tindre complits 16 anys i no excedir l'edat màxima de jubilació forçosa.  
- No haver sigut separat, mitjançant un expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial per a l'accés al cos o l'escala de funcionari. En el cas que siga nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat i en els mateixos termes, l'accés a l'ocupació pública.  
- Estar en possessió del títol d'Educació Secundària Bàsica (graduat escolar) o FP bàsica relacionada amb la biblioteca. Les titulacions hauran de ser oficials o equivalents. Les equivalències es justificaran mitjançant el certificat de l'autoritat acadèmica competent.  
- No haver sigut condemnat/ada per sentència ferma per algun delicte contra la llibertat sexual i indemnitat sexual, segons determina l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil, en la redacció que en fa la Llei 26/2015, de 28 de juliol, de modificació del sistema de protecció a la infància i a l'adolescència.  
Aquesta circumstància s'haurà d'acreditar mitjançant l'aportació d'una certificació negativa del Registre central de delinqüents sexuals.  
Les persones aspirants hauran de reunir tots els requisits establits en aquests bases específiques, així com en les bases generals corresponents, en la data de finalització del termini de presentació d'instàncies i mantindre'ls durant tot el procés selectiu.  
  
Quinta. Sol·licituds de les persones aspirants  
Les instàncies per a sol·licitar prendre part en la present convocatòria s'han de dirigir a l'Alcaldia de l'Ajuntament de Beniarrés. Les instàncies es presentaran en el registre general o en la forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques, mitjançant l'ompliment d'una instància general disponible en la seu electrònica de l'Ajuntament https://beniarres.sedelectronica.es/info.0>, i efectuant el pagament dels drets d'examen de conformitat amb el que es disposa en l'ordenança fiscal reguladora de la taxa per a la prestació de serveis administratius en processos de selecció de personal, publicada en el Butlletí Oficial de la Província d'Alacant núm. 33, de 16 febrer de 2023.  
  
El termini de presentació de sol·licituds serà de deu dies hàbils a partir de l'endemà de la publicació de l'extracte de la present convocatòria en el Boletín Oficial del Estado.  
En les instàncies per a prendre part en aquesta convocatòria, els aspirants hauran de manifestar obligatòriament que reunixen tots i cada un dels requisits exigits en les presents bases i que es comprometen a prestar el preceptiu jurament o promesa, segons es recull en l'RD 707/1979.  
Les instàncies s'acompanyaran de la documentació següent:  
a) Document nacional d'identitat.  
b) Titulació acadèmica requerida.  
c) Declaració jurada de no haver sigut separat, mitjançant expedient disciplinari, del servei de l'Estat, de les comunitats autònomes, de les entitats locals, ni trobar-se inhabilitat per a l'exercici de funcions públiques.  
d) Full d'autobaremació dels mèrits firmat i complimentat. Els mèrits no detallats en aquest full d'autobaremació no seran tinguts en compte, encara que s'haja aportat la documentació acreditativa del mèrit.  
e) No estar inscrit/a en el Registre central de delinqüents sexuals, per a la qual cosa s'ha de presentar en el moment de la contractació el certificat negatiu tal com consta en l'apartat 5 de l'article 13 de la Llei orgànica 1/1996, de 15 de gener, de protecció jurídica del menor, afegit per la Llei 26/2015, de 28 de juliol, de modificació del sistema de protecció a la infància i a l'adolescència (Boletín Oficial del Estado núm. 180, de 29.07.2015), en vigor des del 18 d'agost de 2015.  
f) Justificant d'haver ingressat la quantitat de 40 euros establida en l'ordenança fiscal de la taxa per a la prestació de serveis administratius en processos de selecció de personal de l'Ajuntament de Beniarrés publicada en el BOP núm. 33, de 16 de febrer de 2023.  
Aquest ingrés podrà efectuar-se directament o mitjançant transferència en les oficines del Banc Sabadell en el compte amb el codi d'identificació ES00.4963.1137.4139.8633.2761, del qual és titular l'Ajuntament de Beniarrés, en concepte «Auxiliar de biblioteca» juntament amb la identificació de la persona aspirant que efectua l'ingrés.  
Els drets d'examen només es retornaran a les persones que no siguen admeses al procediment selectiu per falta d'algun dels requisits exigits per a participar-hi.  
En cap cas el pagament dels drets d'examen (taxa fixada a aquest efecte) suposarà la substitució de l'obligació de presentació dins del termini i en la forma corresponent de la sol·licitud, en la forma prevista i de conformitat amb el que es disposa en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Es garantix la igualtat de condicions a persones amb discapacitat de conformitat amb el que s'establix en els articles 55.2 i 55.3 de la Llei 10/2010, de 9 de juliol, de la Generalitat Valenciana, d'ordenació i gestió de la funció pública valenciana.  
Les persones aspirants amb discapacitat han de presentar la certificació expedida per l'òrgan competent de la Generalitat, o l'òrgan de la comunitat autònoma competent o de l'Administració general de l'Estat, que acredite aquesta condició, així com la seua capacitat per a exercir les tasques corresponents a la plaça objecte de la present convocatòria.  
  
L'Ajuntament, quan siga necessari, adoptarà les mesures adequades en el procediment selectiu que garantisquen la participació de les persones aspirants amb discapacitats en condicions d'igualtat mitjançant les adaptacions i els ajustos raonables de temps i mitjans.  
A aquest efecte, les persones aspirants ho faran constar en la sol·licitud de participació amb la proposta de l'adaptació sol·licitada. En aquest cas, abans de la celebració de la prova serà resolta la sol·licitud per l'òrgan de selecció, i s'ha de motivar expressament la denegació o modificació, si és el cas, de l'adaptació sol·licitada.  
Les persones interessades hauran d'aportar juntament amb la instància una declaració responsable (segons l'annex que s'acompanyarà a les presents bases), en què les persones aspirants han de manifestar que reunixen tots i cada un dels requisits exigits en les presents bases, referits a la data de finalització del termini de presentació de sol·licituds, i hauran d'acreditar-se posteriorment en el termini de deu dies, comptats a partir de l'endemà de la publicació de la llista d'aprovats en el tauler d'edictes de l'Ajuntament, manifestant que són certes totes les dades que figuren en la sol·licitud i que la documentació aportada és una còpia fidel de l'original, amb el compromís d'aportar els originals de la documentació en qualsevol moment en què siguen requerits pel tribunal del corresponent procés selectiu o pels responsables de recursos humans de l'Ajuntament.  
  
Sexta. Admissió de les persones aspirants  
Les persones que desitgen ser admeses en els procediments de selecció hauran de manifestar en les seues instàncies reunir totes i cada una de les condicions exigides referides a la data d'expiració del termini de presentació d'instàncies i haver abonat els drets d'examen.  
  
Igualment, els mèrits que, si és procedent, es desitge fer valdre en la fase de concurs hauran de tindre's en la data de finalització del termini de presentació d'instàncies. Expirat aquest, per resolució, es declararà aprovada provisionalment la llista de persones admeses i excloses, si és el cas, resolució que es publicarà en el tauler d'anuncis de l'Ajuntament de Beniarrés; s'establirà el termini de deu dies hàbils per a esmenar defectes per les persones aspirants excloses.  
Així mateix, en aquest termini les persones interessades podran presentar qualsevol reclamació pertinent. Els errors de fet podran esmenar-se en qualsevol moment, d'ofici o a petició de la persona interessada.  
Si no es produïx reclamació, suggeriment o petició de cap esmena, la resolució provisional esdevindrà definitiva automàticament; es publicarà en la seu electrònica de l'Ajuntament i en el tauler d'anuncis d'aquest, així com el lloc, la data i l'hora de realització del primer exercici del procediment selectiu i la composició del tribunal qualificador.  
  
En un altre cas, resoltes les reclamacions i les esmenes, l'autoritat convocant elevarà a definitives les llistes de persones admeses i excloses mitjançant resolució que es publicaran igualment en la seu electrònica de l'Ajuntament i en el tauler d'anuncis d'aquest, juntament amb les mencions assenyalades en el paràgraf anterior. La publicació d'aquesta resolució serà determinant dels terminis a l'efecte de possibles impugnacions o recursos.  
  
Sèptima. Tribunal qualificador  
Els tribunals són òrgans col·legiats de caràcter tècnic, actuen sotmesos a les normes generals establides en la Llei 40/2015, d'1 d'octubre, de règim jurídic del sector públic; tots els seus membres estaran sotmesos a les causes generals d'abstenció i recusació, de conformitat amb el que es disposa en els articles 23 (abstenció) i 24 (recusació) de la norma esmentada.  
Els tribunals qualificadors de conformitat amb el que es disposa en l'article 60 del TREBEP hauran d'ajustar-se als principis d'imparcialitat i professionalitat i idoneïtat dels seus membres i es tendirà, així mateix, a la paritat entre dones i hòmens.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
  
La pertinença als òrgans de selecció serà sempre en títol individual, sense poder exercir-se aquesta en representació o per compte de ningú.  
En el cas que una vegada iniciats els processos convocats els membres dels tribunals qualificadors cessen en els càrrecs en virtut dels quals van ser nomenats per a constituir part d'aquests tribunals, continuaran exercint com a tals en les seues funcions excepte incompatibilitat legal a aquest efecte.  
Si per diferents motius i independentment de les responsabilitats en què puguen incórrer els membres designats en el tribunal no van voler o no van poder continuar fins a un nombre de membres que impedira la continuació del procediment selectiu, per falta de titulars o suplents necessaris, es consideraran vàlides les actuacions anteriors portades a aquest efecte i, amb els tràmits reglamentaris previs corresponents, es procedirà a la designació de les actuacions pendents fins a la finalització del procediment.  
Tots els membres tindran veu i vot, i no podran constituir-se sense l'assistència de la mitat més un dels seus membres, titulars o suplents. L'agrupació professional dels membres dels tribunals haurà de ser igual o superior a la del cos, agrupació professional funcionarial objecte de la convocatòria, i almenys més de la mitat dels seus membres haurà de posseir la titulació corresponent a la mateixa àrea de coneixements que exigisca la convocatòria concreta.  
Els tribunals seran nomenats, excepte excepció justificada, en cada ordre de convocatòria i de conformitat amb aquesta els correspondrà el desenvolupament i la qualificació de les proves selectives. Estaran constituïts per un nombre imparell de membres, funcionaris de carrera, no inferior a cinc; s'ha de designar el mateix nombre de membres suplents i en la seua composició es vetlarà pel compliment del principi d'especialitat. La totalitat dels membres haurà de posseir un nivell de titulació igual o superior a l'exigit per a l'ingrés en el cos o escala de què es tracte (Reial decret 364/95).  
No podran formar part dels òrgans de selecció els funcionaris que hagen fet tasques de preparació d'aspirants a proves selectives en els cinc anys anteriors a la publicació de la convocatòria corresponent.  
  
En cada reunió del tribunal poden participar els membres titulars, i en la seua absència, els suplents, però no podran substituir-se entre si en la mateixa reunió.  
Els membres del tribunal que no estiguen presents durant el procés de qualificacions de cada exercici no podran puntuar-los.  
Si el tribunal no ha acabat d'examinar els assumptes inclosos en la convocatòria i, per tant, d'adoptar els acords que siguen procedents i les circumstàncies així ho requerixen, podrà interrompre la sessió pel temps que siga necessari; es reprendrà el mateix dia o, si és el cas, es donarà per finalitzada i es convocarà una nova sessió per a un altre dia.  
El secretari, que actuarà com a fedatari públic, haurà d'estendre acta de les actuacions del tribunal.  
El tribunal haurà de vetlar perquè no es produïsquen demores innecessàries actuant sota els principis d'austeritat i agilitat en l'ordenació del desenvolupament dels processos selectius i, en tot cas, haurà d'atendre els principis d'actuació recollits en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.  
Als membres o assessors que concórreguen a les sessions d'aquest, se'ls abonaran les indemnitzacions establides per assistència i, quan siga procedent, les dietes i els gastos de viatge corresponents, de conformitat amb la quantia establida en la legislació vigent en el moment de les meritacions; les indemnitzacions dels assessors, excepte disposició en contra, seran les mateixes que les dels vocals.  
Els tribunals que s'establixen i actuen en les proves selectives tindran les mateixes categories que es fixen per als que actuen en l'Administració general de l'Estat de conformitat amb el que es disposa per l'article 30 del Reial decret 462/2002, de 24 de maig, d'indemnitzacions per raó del servei.  
El tribunal qualificador, així com l'òrgan competent, podran designar col·laboradors i/o assessors especialistes per a assistir el tribunal en el cas que ho necessite, sense que en cap cas tinguen facultats de qualificació i resolució; les seues funcions estaran limitades a l'assessorament i, si és el cas, proposta a aquest.  
Als efectes a què es referix l'article 121 de la Llei 39/2015, d'1 d'octubre, del procediment administratiu comú de les administracions públiques, els tribunals es consideraran adscrits a l'Alcaldia-Presidència de l'Ajuntament de Beniarrés.  
  
Octava. Procediment de selecció  
La selecció es farà efectiva sistemàticament com a concurs oposició. La puntuació màxima que es podrà aconseguir en el procediment serà de 100 punts: d'aquests, 60 correspondran a la fase d'oposició i 40 a la fase de concurs.  
Per a passar a la fase de concurs les persones aspirants hauran d'haver superat prèviament la fase d'oposició.  
8.1. Fase d'oposició: constarà de dos proves selectives  
Primer exercici: consistirà a respondre correctament i per escrit un qüestionari de 40 preguntes tipus test, més 5 addicionals de reserva que seran valorades en el cas que s'anul·le alguna de les 40 anteriors, amb quatre respostes alternatives, en un màxim de temps de 50 minuts, elaborat pel tribunal qualificador abans de la realització, en relació amb el bloc I, «Matèries generals», i bloc II, «Matèries específiques», que figuren en el temari inclòs en les presents bases.  
  
El tribunal qualificador determinarà les respostes correctes per mitjà de la plantilla corresponent.  
La qualificació d'aquest exercici serà de 0 a 40 punts, i caldrà obtindre un mínim de 20 punts.  
Cada pregunta contestada correctament es valorarà en positiu; la pregunta no contestada, és a dir, en què figuren totes les respostes en blanc, no tindrà cap valoració, i la pregunta amb resposta errònia es penalitzarà amb l'equivalent a 1/3 del valor de la resposta correcta.  
  
Segon exercici: consistirà en l'execució d'un o diversos supòsits pràctics que determinarà el tribunal qualificador en relació amb les funcions del lloc que s'ha d'exercir.  
El temps d'execució serà determinat pel tribunal qualificador.  
La qualificació d'aquest exercici serà de 0 a 20 punts, i caldrà obtindre un mínim de 10 punts.  
La valoració conjunta final de la fase d'oposició serà la resultant de la suma de les puntuacions obtingudes en els dos exercicis, que en cap cas podrà superar els 60 punts.  
8.2. Fase de concurs  
Una vegada finalitzada la fase d'oposició i juntament amb el resultat del segon exercici, el tribunal qualificador exposarà al públic en la seu electrònica de l'Ajuntament de Beniarrés la relació d'aspirants que per haver superat tots els exercicis eliminatoris han de passar a la fase de concurs, perquè en el termini de cinc dies hàbils presenten la documentació original o còpia autenticada acreditativa dels mèrits o experiència previstos en la convocatòria.  
La documentació haurà d'aportar-se en la forma que seguidament s'indica:  
a. Annex II: full d'autobaremació.  
b. Annex III: relació de mèrits al·legats, amb índex, numerat i distribuït en apartats segons l'ordre dels criteris de baremació.  
c. Documentació justificativa dels mèrits al·legats, distribuïda segons l'ordre dels criteris de baremació.  
Aquesta fase tindrà lloc posteriorment a la fase d'oposició, no tindrà caràcter eliminatori i no pot tindre's en compte per a superar les proves de la fase d'oposició. Només es puntuarà el concurs en el cas d'haver superat el nivell d'aptitud establit per a tots i cada un dels exercicis de la fase d'oposició.  
La documentació acreditativa dels mèrits al·legats per al concurs s'ha de presentar detallada, ordenada i numerada en l'ordre que s'esmenten els mèrits en les bases. Només seran tinguts en compte els mèrits adquirits amb anterioritat a la finalització del termini de presentació d'instàncies, de mantera que el tribunal qualificador no pot tindre en compte els mèrits presentats fora de termini, ni tampoc els obtinguts posteriorment a la data de finalització del termini per a la presentació de sol·licituds. Només es valoraran els mèrits que hagen sigut ressenyats expressament en la instància.  
No es tindrà en compte la documentació que no es presente en la forma requerida en les presents bases.  
El tribunal qualificador ha d'examinar els mèrits al·legats i justificats documentalment per les persones aspirants admeses i els qualificarà d'acord amb el barem que figura en les presents bases.  
  
El tribunal qualificador pot demanar a les persones interessades els aclariments o, si és procedent, la documentació addicional que estime necessària per a la comprovació dels mèrits al·legats i tindrà la facultat de resoldre qualsevol dubte que puga sorgir sobre els mèrits i altres aspectes de la fase del concurs.  
En la fase de concurs es tindran en compte els mèrits que es detallen d'acord amb el barem següent:  
8.3. Criteris de baremació  
8.3.1. Antiguitat i experiència (màxim 15 punts).  
  
Modalitat Punts  
a. Per cada mes complet de serveis prestats en places equivalents a la plaça objecte de la convocatòria per a ajuntaments com a personal funcionari o laboral. 0,75  
b. Per cada mes complet de serveis prestats en places equivalents a la plaça objecte de la convocatòria en altres administracions públiques, diferents de les assenyalades en l'apartat anterior, com a personal funcionari o laboral contractat directament per l'Administració. 0,50  
c. Per cada mes complet de serveis prestats en places equivalents a la plaça objecte de la convocatòria mitjançant contracte laboral en empresa adjudicatària amb contracte de serveis per a ajuntaments. 0,25  
d. Per cada mes complet de serveis presentats per compte d'altri en llocs de treball equivalents a la plaça objecte de la convocatòria en l'empresa privada o per compte propi. 0,15  
e. Per cada mes complet de serveis prestats en places diferents en la plaça objecte de la convocatòria —segons el quadre resum de la convocatòria— als ajuntaments com a personal funcionari o laboral. 0,10  
  
  
1) Per a calcular el temps, se sumarà la totalitat dels períodes treballats i es comptabilitzaran només els mesos complets.  
2) L'experiència professional s'ha de justificar de la manera següent:  
  
Modalitat Forma de justificació  
En l'Administració pública. Certificat de serveis prestats, emés per l'òrgan competent, en què s'especifique clarament la categoria professional.  
Fora de l'àmbit de l'Administració pública. Document 1. Certificat de vida laboral emés per la Tresoreria General de la Seguretat Social, a efecte de conéixer els períodes treballats.  
Document 2. Contracte de treball de cada un dels períodes recollits en el certificat de vida laboral, a l'efecte de conéixer la categoria i les funcions.  
La falta de presentació d'un d'aquests dos documents suposarà la no valoració del mèrit al·legat.  
  
Serveis prestats per compte propi.  
 Document 1. Certificat de vida laboral emés per la Tresoreria General de la Seguretat Social, a efecte de conéixer els períodes treballats.  
Document 2. Alta en el RETA, o certificat d'alta en l'IAE, en el qual s'especifique l'epígraf de l'activitat de cada un dels períodes recollits en el certificat de vida laboral.  
La falta de presentació d'un d'aquests dos documents suposarà la no valoració del mèrit al·legat.  
  
  
8.3.2. Formació professional (màxim 15 punts).  
6.7.8.0 Formació acadèmia (màxim 3 punts).  
  
Nivell acadèmic Punts  
 Titulacions relacionades amb els treballs propis del lloc Resta de titulacions  
MECES 3 (títol de grau o equivalent, amb almenys 300 crèdits ECTS, enginyeria, arquitectura o antiga llicenciatura universitària, i màster universitari oficial o equivalent).  
 3,00 1,50  
MECES 2 (grau universitari, enginyeria tècnica, arquitectura tècnica o antic títol de diplomatura universitària o equivalent). 2,50 1,25  
MECES 1 (cicle formatiu de grau superior de formació professional). 2,00 1,00  
  
  
No es valoraran com a mèrit les titulacions que figuren com a requisits per a la provisió del lloc de treball, ni les que siguen imprescindibles per a la consecució d'altres titulacions de nivell superior.  
7.8.7.1 Cursos / jornades de formació i perfeccionament (màxim 12 punts).  
  
Duració Punts  
100 o més hores. 2,00  
75 a 99 hores. 1,50  
50 a 74 hores. 1,00  
De 15 a 49 hores. 0,50  
15 a 24 hores. 0,25  
  
  
Es valoraran els cursos de formació i perfeccionament de duració igual o superior a 12 hores que hagen sigut cursats o impartits per les persones interessades i que hagen sigut convocats, gestionats o homologats pel Servei Valencià d'Ocupació i Formació.  
També es valoraran els cursos de formació i perfeccionament de duració igual o superior a 12 hores que hagen sigut cursats o impartits per les persones interessades i que hagen sigut convocats, gestionats o homologats per alguna universitat i/o qualsevol centre o organisme oficial, per l'Institut Valencià de l'Administració Pública, per centre de formació de personal empleat públic o per les organitzacions sindicals o altres promotors, dins del marc dels acords de formació per l'ocupació de les administracions públiques vigents en el moment de la realització dels cursos, o per la Diputació d'Alacant dins del marc del pla de formació.  
No es puntuaran en cap cas cursos de valencià ni d'idiomes, ni cursos pertanyents a una carrera universitària, els cursos de doctorat o els de diferents instituts universitaris que formen part del pla d'estudis del centre, ni els cursos derivats de procediments selectius, promoció interna, plans d'ordenació de recursos humans o adaptació del règim jurídic a la naturalesa dels llocs que s'ocupen.  
  
8.3.3. Coneixement del valencià (màxim 7 punts).  
  
Nivell Orde 7/2017, de 2 de març, de la conselleria d'educació, cultura i esport (dogv 7993, 6 de març), d'aplicació a partir del curs acadèmic 2017/2018. Punts per nivell  
Superior C2 6  
Mitjà C1 4  
- - B2 2,5  
Elemental B1 2  
Oral A2 1  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà: +1  
  
  
Es valorarà el títol expedit o homologat per la Junta Qualificadora de Coneixements de Valencià, i es puntuarà el nivell més alt obtingut.  
  
8.3.4. Idiomes comunitaris (màxim 3 punts).  
  
Es valorarà el coneixement de llengües oficials de la Unió Europea diferents de les oficials de l'Estat, de conformitat amb els nivells especificats, i s'acreditarà per mitjà de títols, diplomes i certificats expedits per escoles oficials d'idiomes, o homologats.  
Per cada idioma es valorarà la puntuació més alta que s'obtinga, de conformitat amb el que s'establix en el quadre d'equivalències.  
  
Novena. Començament i desenvolupament de procediments de selecció  
El procediment selectiu constarà d'una única fase, la del concurs de mèrits. Juntament amb la llista definitiva de persones aspirants admeses i excloses, es publicarà en el tauler d'edictes de l'Ajuntament de Beniarrés la resolució en què s'assenyale el lloc, la data i l'hora del començament de la baremació corresponent.  
Igualment, es publicarà la composició del tribunal als efectes disposats en la base sèptima.  
  
Desena. Puntuació final i relació de persones aprovades  
Una vegada baremats els mèrits el tribunal qualificador exposarà al públic la relació de persones aspirants amb la puntuació obtinguda en la fase de concurs, així com les persones aprovades per ordre de puntuació total, i se'ls concedirà el termini de cinc dies hàbils perquè formulen les reclamacions i les esmenes que estimen pertinents en relació amb la baremació.  
Resoltes les possibles reclamacions i esmenes el tribunal qualificador fixarà la relació definitiva de persones aspirants aprovades.  
El tribunal qualificador no podrà declarar que ha superat el procés de selecció un nombre d'aspirants superior al de les places convocades.  
  
En cas d'empat entre dos o més aspirants, el tribunal aplicarà com a criteris de desempat els següents:  
1r. La persona que haja obtingut millor puntuació en la fase d'oposició.  
2n. La persona que tinga més puntuació en experiència en la fase de concurs.  
3r. La persona que tinga més puntuació en titulació en la fase de concurs.  
4t. La persona que tinga més puntuació en formació en la fase de concurs.  
5é. En cas de persistir l'empat, es resoldrà per sorteig.  
La relació final de persones aprovades es publicarà en la seu electrònica de l'Ajuntament de Beniarrés.  
La relació de persones aprovades serà remesa a l'òrgan competent amb proposta de nomenament com a personal laboral fix de l'Ajuntament de Beniarrés.  
Onzena. Presentació de documentació i nomenament  
La persona aspirant proposada pel tribunal haurà d'aportar a la corporació, en el termini de deu dies hàbils des que es faça pública la relació d'aquests, els documents acreditatius de les condicions de capacitat i requisits exigits en la base tercera de la present convocatòria:  
  
a) Fotocòpia del DNI o, si és el cas, del passaport o qualsevol altre document acreditatiu de la nacionalitat, degudament compulsats.  
b) Original o fotocòpia compulsada del títol acadèmic exigible segons la convocatòria corresponent.  
c) Declaració responsable de no haver sigut separat mitjançant un expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Certificat de delictes de naturalesa sexual.  
Les persones aspirants proposades que hagen fet valdre la seua condició de persones amb diversitat funcional hauran d'acreditar aquesta condició mitjançant certificació expedida per l'òrgan competent de la Generalitat Valenciana, en la qual haurà d'acreditar-se, a més d'aquesta diversitat igual o superior al 33%, la capacitat per a exercir les tasques i les funcions de la plaça. Les persones aspirants que tinguen la condició de funcionaris/àries de carrera quedaran exempts/es de justificar documentalment les condicions generals a què es referix la base tercera que ja hagen sigut provades per a obtindre el seu nomenament anterior. En tot cas, hauran de presentar l'original o la fotocòpia compulsada del títol acadèmic exigit.  
Les persones aspirants es relacionaran per mitjans electrònics amb l'òrgan competent en relació amb les incidències relatives a l'actuació de l'òrgan de selecció, així com les reclamacions, les queixes, les peticions o els suggeriments sobre el procés selectiu.  
  
Dotzena. Nomenament com a funcionari de carrera o personal laboral fix  
Presentada la documentació per la persona interessada i considerada de conformitat i suficient per l'òrgan municipal competent, serà nomenat personal laboral fix després de la firma del nomenament oportú l'aspirant proposat pel tribunal a càrrec del titular de l'òrgan competent en el termini màxim de tres mesos des de la publicació de la relació de persones aprovades en el tauler d'anuncis i en la seu electrònica municipal.  
  
El nomenament corresponent serà notificat als interessats, que han de prendre possessió en el termini màxim de trenta dies naturals comptats des de l'endemà de la notificació de la resolució de nomenament en el cas dels funcionaris de carrera o del personal laboral fix.  
  
Els qui, sense causa justificada, no prenguen possessió dins del termini assenyalat, perdran tots els drets derivats de la superació de les proves selectives i del subsegüent nomenament conferit.  
En l'acte de la presa de possessió, i després de la firma del seu nomenament, el funcionari o personal laboral nomenat haurà de prestar jurament o promesa, de conformitat amb la fórmula prevista en el Reial decret 707/1979, de 5 d'abril.  
  
Tretzena. Referència de gènere  
Tota referència feta al gènere masculí en els criteris generals i les bases específiques inclou necessàriament el seu homònim en femení. Els gèneres han sigut emprats de conformitat amb la pràctica i l'ús generalment admesos en nom de l'agilitat lingüística.  
  
Catorzena. Comunicacions i incidències  
La publicació de tots els actes i els acords que es dicten en desenvolupament de cada un dels processos selectius, es realitzarà per mitjà del tauler d'edictes i de la web municipal.  
L'Alcaldia queda facultada per a realitzar tots els tràmits que siguen necessaris per a resoldre qualsevol dubte que es produïsca en el que no es preveu en les bases, i vetlar pel bon ordre del desenvolupament de la convocatòria fins al lliurament de l'expedient al tribunal qualificador.  
El tribunal queda facultat per a resoldre les incidències que es produïsquen i els dubtes que es plantegen sobre la interpretació de les bases i per a adoptar els acords o les resolucions necessaris per a mantindre el bon ordre de les proves i, en general, el desenvolupament de la convocatòria, mentres dure la seua actuació.  
Entre aquests facultats, s'inclou la de desqualificar els aspirants i, en conseqüència, no puntuar les seues proves, quan vulneren les lleis o les bases de la convocatòria o el seu comportament supose un abús o frau (falsificar exercicis, copiar, ofendre al tribunal, etc.).  
Els aspirants podran dirigir a l'òrgan competent les comunicacions de les incidències relatives a l'actuació del tribunal, així com les reclamacions, les queixes, les peticions o els suggeriments sobre el procés selectiu.  
  
Quinzena. Publicitat de la convocatòria i les bases  
Les convocatòries i les seues bases es publicaran íntegrament en el Diari Oficial de la Generalitat Valenciana, així com en la seu electrònica de l'Ajuntament de Beniarrés i en el tauler d'edictes municipal i vincularan a l'Administració, als òrgans de selecció i a les persones que participen en els procediments.  
Es publicarà un extracte de la convocatòria en el Butlletí Oficial de la Província d'Alacant i en el Boletín Oficial del Estado.  
Els successius anuncis relatius a les convocatòries es publicaran en el tauler d'edictes de l'Ajuntament, en la seua seu electrònica i, si és el cas, en el Butlletí Oficial de la Província.  
  
Setzena. Relació amb les bases generals  
Les presents bases específiques prevalen sobre les bases generals en cas de contradicció o discrepància.  
  
Dessetena. Dades de caràcter personal  
El tractament de les dades personals es durà a terme segons el que s'establix en les normes vigents en matèria de protecció de dades de caràcter personal.  
  
Dihuitena. Impugnació i revocació de la convocatòria  
Les presents bases específiques, així com les convocatòries que es realitzen, podran ser impugnades mitjançant la interposició d'un recurs contenciós administratiu davant del jutjat d'aquest ordre jurisdiccional.  
  
Denovena. Recursos i reclamacions contra els actes del tribunal qualificador  
Contra les propostes finals d'aspirants aprovats i, en general, contra els actes de tràmit que determinen la impossibilitat de continuar el procediment selectiu o produïsquen indefensió, dels tribunals qualificadors, es podrà interposar un recurs d'alçada, de conformitat amb el que es disposa en l'article 112 en relació amb l'article 121 de la Llei 39/2015, d'1 d'octubre, del procediment administratiu comú de les administracions públiques.  
Contra els altres actes de tràmit dels tribunals qualificadors, els interessats podran presentar les reclamacions i formular les al·legacions que desitgen davant d'aquests tribunals. Les reclamacions i al·legacions hauran de tindre's en compte per l'òrgan que adopte les decisions que posen fi als respectius procediments de conformitat amb el que establix l'article 112 de la Llei 39/2015, d'1 d'octubre, esmentada abans.  
  
Vintena. Creació de la borsa  
Finalitzat el procés selectiu per concurs oposició es constituirà, obligatòriament, una borsa de treball preferent i prioritària a qualsevol altra que es puga constituir.  
Aquesta borsa estarà integrada, en primer lloc, per les persones que sent personal empleat públic en la categoria oferida, no hagen obtingut plaça, tenint una vigència de quatre anys, sempre que en el concurs hagen superat almenys la primera prova de la fase d'oposició. L'ordre de prelació vindrà determinat per la puntuació total obtinguda en el procediment de selecció.  
Les crides es realitzaran respectant l'ordre de prelació, que estarà determinat per la suma de la puntuació obtinguda que s'establisca en la convocatòria de la borsa corresponent.  
 La renúncia inicial a una oferta de treball, o la renúncia durant la vigència del contracte, no donaran lloc a l'exclusió de la borsa, però ocasionaran un canvi del lloc de treball, dins d'aquesta, passant a ocupar l'últim lloc de treball com a integrant de la borsa.  
  
Són causes que justifiquen la renúncia a una oferta de treball i que impliquen el manteniment dins de la borsa d'ocupació / borsa de treball:  
— Estar en situació d'ocupat, en prestació de serveis a l'Ajuntament com a personal contractat, en qualsevol de les formes admeses en dret, laboral o funcionari interí.  
— Estar en situació de suspensió per accident, baixa per malaltia, intervenció quirúrgica, internament hospitalari, maternitat, embaràs d'alt risc i situació de risc o necessitat acreditada per facultatiu que exigisca la lactància natural de menors de nou mesos. L'acreditació documentada de la finalització d'aquesta circumstància donarà lloc a la reposició en el mateix lloc de l'ordre de llista en les borses de treball en què es trobara la persona afectada.  
- Exercici de càrrec públic representatiu que impossibilite l'assistència al treball.  
  
  
ANNEX I. TEMARI  
  
Part general  
Tema 1. La Constitució Espanyola de 1978: estructura i contingut essencial. Drets i deures fonamentals, la seua garantia i suspensió. La reforma constitucional. L'organització territorial de l'Estat.  
Tema 2. L'Estatut d'Autonomia de la Comunitat Valenciana. Principis generals. Organització. Competències. L'Administració local en l'Estatut.  
Tema 3. L'Administració local en la Constitució. La potestat reglamentària de les entitats locals: reglaments, ordenances i edictes.  
  
Tema 4. El municipi: concepte i elements. L'organització municipal. Òrgans necessaris i complementaris. Competències municipals. Els serveis mínims. El personal al servei de les entitats locals.  
  
Tema 5. La hisenda local: diferència dels seus diferents recursos.  
Tema 6. Llei 39/2015, d'1 d'octubre, del procediment administratiu de les administracions públiques. Àmbit d'aplicació, la persona interessada, la seua capacitat d'obrar i la de representar. Els actes administratius, la seua notificació, publicitat i invalidesa.  
Tema 7. La Llei 40/2015, d'1 d'octubre, de règim jurídic del sector públic. Disposicions generals i funcionament electrònic del sector públic.  
Tema 8. La prevenció de riscos laborals: conceptes bàsics i disciplines que la integren. Principis de l'activitat preventiva.  
Tema 9. La Llei orgànica 3/2007, de 22 de març, per la igualtat efectiva de dones i hòmens: objecte i àmbit de la llei. El principi d'igualtat i la tutela contra la discriminació.  
Tema 10. El Pla d'igualtat d'oportunitats entre dones i hòmens per al personal de l'Ajuntament de Beniarrés.  
  
Part específica.  
Tema 11. Organismes espanyols i internacionals en l'àmbit de les biblioteques públiques: FESABID, Eblida, IFLA.  
Tema 12. El sistema bibliotecari valencià. La xarxa de lectura pública valenciana.  
Tema 13. La legislació bibliotecària de la Comunitat Valenciana. Llei 4/2011, de 23 de març, de carreteres de la Comunitat Valenciana  
Tema 14. La propietat intel·lectual. La reproducció i el préstec d'obres en biblioteques públiques.  
Tema 15. La Llei de protecció de dades. La seua implicació en la gestió bibliotecària.  
Tema 16. L'IMAD. Creació, evolució, funcions i estatus.  
Tema 17. Els programes de gestió bibliotecària.  
Tema 18. Definició, funcions i objectius de la biblioteca pública segons la UNESCO i la IFLA.  
Tema 19. El personal de les biblioteques de titularitat pública. Normativa. Missions, funcions i responsabilitats de cada perfil.  
Tema 20. Concepte de biblioteca. Tipus. La biblioteca pública. Noves tendències.  
Tema 21. La gestió de la col·lecció bibliogràfica: selecció, adquisició i catalogació.  
Tema 22. La gestió de la col·lecció bibliogràfica: registre, segellat, ordenació i conservació de la col·lecció.  
Tema 23. La descripció bibliogràfica i la seua normalització. ISBD.  
Tema 24. Les regles de catalogació. MARC 21.  
Tema 25. Els sistemes de classificació bibliotecaris. La CDU.  
Tema 26. Serveis de la biblioteca pública. Els serveis de préstec interbibliotecari i de préstec col·lectiu.  
Tema 27. Serveis especials de les biblioteques per a usuaris amb necessitats especials. La biblioteca inclusiva.  
Tema 28. L'animació a la lectura. Concepte, estratègies i accions.  
  
Tema 29. La biblioteca municipal a Beniarrés. Història i evolució.  
  
Tema 30. Activitats culturals i d'animació a la lectura.  
Tema 31. Informació i difusió de l'activitat de les biblioteques. Dels mitjans tradicionals a l'ús de les xarxes socials.  
Tema 32. Les visites escolars a la biblioteca. Objectius, planificació, recursos i metodologia.  
Tema 33. El lector de llibres electrònics (e-reader) i els llibres electrònics (e-book). Avantatges per a les biblioteques. Serveis e-biblio.  
Tema 34. La memòria anual de la biblioteca. Funció, estructura i objectius.  
Tema 35. La formació del personal bibliotecari. Estudis de biblioteconomia. El perfil professional de les bibliotecàries i els bibliotecaris en el segle XXI.  
Tema 36. El servei d'atenció a les usuàries i els usuaris. Atenció de qualitat, habilitats d'interacció i comunicació. Resolució de conflictes.  
  
Tema 37. Serveis i accions bibliotecaris basats en recursos web, APP i xarxes socials.  
Açò es fa públic per a coneixement general.  
  
Beniarrés, 17 d'abril de 2024.- L'alcalde president: Francisco B. Sellés Sanchis.